Δημήτρης Φραγκιόγλoυ

Ο Δημήτρης Φραγκιόγλου είναι Έλληνας ηθοποιός. Γεννήθηκε στην Αλεξάνδρεια της Αιγύπτου. Εγκαταστάθηκε μόνιμα στην Αθήνα σε ηλικία 18 ετών. Σπούδασε Οικονομικά στο Πανεπιστήμιο Αθηνών. Απόφοιτος της Δραματικής Σχολής Βεάκη. Ιδρυτικό μέλος της Θεατρικής Ομάδας «Οι Χρυσοθήρες». Διδάσκει υποκριτική και αυτοσχεδιασμό στο θεατρικό εργαστήρι του Δήμου Κερατσινίου.

Καριέρα 
Στο θέατρο έχει συνεργαστεί με: το Εθνικό Θέατρο, την Ομάδα Θέαμα, το Θέατρο Μοντέρνοι Καιροί, την Θεατροκίνηση,  το Θέατρο Στοά, το Θέατρο Πολιτεία, το Θέατρο Τόπος Αλλού και τα ΔΗ. ΠΕ. ΘΕ. Λάρισας, Καλαμάτας και Ρόδου. Έχει παίξει στα έργα: Η Εξαίρεση κι ο Κανόνας, Ο Σβέυκ στο Β! Παγκόσμιο Πόλεμο, Σκουπίδια, Το Χρυσό Κλειδί, Οι Πανουργίες του Μπερτόλδου, Ο Κεραμιδοτρέχαλος, Οι Περιπέτειες του Τομ Σώγιερ, Άλλος Χαβάη Άλλος Πληρώνει, Στο Βάθος Μύθος, Όνειρο Καλοκαιρινής Νύχτας, Εγώ ο Αντονέν Αρτώ, Ο Άρντεν από το Φέβερσαμ, Ο Υδραυλικός, το Κοτόπουλο και η Κα Ρούλα, Ψυρρή Μπερζέρ, Φερμουάρ, Το Ημερολόγιο Ενός Καλικάντζαρου, Γελώντας Άγρια, Ο Γάμος Διεκόπη, Ο Σούπερσταρ, Ο Διάολος Μέσα του, Οδός Μετσάνσκαγια Νο 3, Δωδέκατη Νύχτα, Ο Αγαπητικός της Βοσκοπούλας, Φούστα Μπλούζα, Παραμύθι Χωρίς Όνομα.

Έχει σκηνοθετήσει τα έργα: Charlie the Chicken, Dreamers, Ο Αγαπητικός της Βοσκοπούλας, Όσο για τη Νίνα…,Ένα Άδειο Πιάτο Στο Μπιστρό «Το Μεγάλο Βόδι».'' 

Μαζί με την Χριστίνα Παπαδάκη έχουν μεταφράσει τα έργα: Φερμουάρ των M. Cash & D. Hughs, Το Ημερολόγιο Ενός Καλικάντζαρου του David Sedaris, Γελώντας Άγρια του Christopher Durang (Εκδ. University Studio Press, 2001), Ο Γάμος Διεκόπη των E. Scribe & M. Μélesville, Ο Σούπερσταρ των B.V. Zandt & J. Milmore, Ο Διάολος Μέσα του του David Lindsay-Abaire (Εκδ. University Studio Press, 2004), Όσο για τη Νίνα… του Steven Dietz, Ένα Άδειο Πιάτο Στο Μπιστρό «Το Μεγάλο Βόδι» του Michael Hollinger (Εκδ. University Studio Press, 2009) .

Έχει γράψει με την Χριστίνα Παπαδάκη το θεατρικό έργο Οδός Μετσάνσκαγια Νο 3 (Εκδ. University Studio Press, 2006).

Στην τηλεόραση έχει εμφανιστεί σε πολλές σειρές όπως: Ο Ανδροκλής και τα λιοντάρια του, Της Ελλάδος τα παιδιά, Η Αναγέννηση ενός Έθνους, Οι Απαράδεκτοι, Και οι Παντρεμένοι Έχουν Ψυχή, Cheek to Cheek, Μόνη εξ’ Αμελείας, Οι Περιπέτειες της Χριστίνας του Ευγ. Τριβιζά κ.α.

Έχει παρουσιάσει την παιδική εκπομπή για το βιβλίο Ταξίδι στις Σελίδες.

Παράλληλα, έχει συνεργαστεί στα σενάρια των τηλεοπτικών σειρών: Οι Απαράδεκτοι, Της Ελλάδος τα παιδιά, Καλά Ξεμπερδέματα, Cheek to Cheek. Επίσης έχει συνεργαστεί στα σενάρια των ταινιών: Ο Γιος του Τσάρλι του Κ. Ζωναρά (μεγάλου μήκους), Ποιός κούρεψε τον Courier; (μικρού μήκους) την οποία και σκηνοθέτησε.

Έγραφε και παρουσίαζε με τη Δήμητρα Παπαδοπούλου την ραδιοφωνική εκπομπή Πάμε Γυρεύοντας – Β! Πρόγραμμα (1984-1985).

Έχει διδάξει υποκριτική και αυτοσχεδιασμό στο Παιδαγωγικό Τμήμα του Πανεπιστημίου Αθηνών, στο Θεατρικό Εργαστήρι του Δήμου Κερατσινίου και στο Θεατρικό Εργαστήρι Δήμου Λυκόβρυσης.

Έχει εμφανιστεί σε πολλές κινηματογραφικές ταινίες. Τελευταία εμφάνιση: Ο Γιος του Τσάρλι'' (Κ. Ζωναράς, 2008).

Προσωπική ζωή 
Ο Δημήτρης Φραγκιόγλου έχει κάνει έναν γάμο από τον οποίο έχει πάρει διαζύγιο. Από τον γάμο δεν απέκτησε παιδιά.

Παραπομπές

Εξωτερικοί σύνδεσμοι 
Δημήτρης Φραγκιόγλου - Βιογραφικό
Ανώτερη Σχολή Δραματικής Τέχνης «Η Πρόβα» - Δημήτρης Φραγκιόγλου

Έλληνες κωμικοί
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου